b'\n_START_ARTICLE_\nMERS\n_START_SECTION_\nVirologija\n_START_PARAGRAPH_\nVirus MERS-CoV je novi \xc4\x8dlan beta skupine koronavirusov, (Beta koronavirus), linija C. Genomi MERS-cov se filogenetsko razvr\xc5\xa1\xc4\x8dajo v dva genotipska klada, klad A in B. Prvi primeri MERS so spadali v gru\xc4\x8do kladov A (EMC/2012 in Jordan-N3/012), in novi primeri so genetsko razli\xc4\x8dni (klad B)._NEWLINE_MERS-CoV se razlikuje od SARS koronavirusa in od obi\xc4\x8dajnega koronavirusa pri prehladu in od znanih endemi\xc4\x8dnih \xc4\x8dlove\xc5\xa1kih beta koronavirusov HCoV-OC43 in HCoV-HKU1. Do 23. maja 2013 so MERS-CoV pogosto omenjali kot SARSu podoben virus, ali pa preprosto novi koronavirus, v pogovorih na spletu so ga pogostoma imenovali "Savdski SARS".\n_START_SECTION_\nIzvor\n_START_PARAGRAPH_\nO prvem potrjenem primeru so poro\xc4\x8dali v Savdski Arabiji 2012. Egip\xc4\x8danski virolog Ali Mohamed Zaki je iz mo\xc5\xa1kih plju\xc4\x8d izoliral in identificiral dotlej neznan koronavirus.   Zaki je nato svoje ugotovitve 24. septembra 2012 objavil na Promed-mail.   Izolirane celice so izkazovale citopatske vplive (CPE), vidne kot zaokro\xc5\xbeevanje celic in nastanek sincicij._NEWLINE_Drugi primer je bil odkrit v septembru 2012. 49-letni mo\xc5\xa1ki, doma v Katarju, je zbolel z gripi podobnimi simptomi, in sekvenca virusa je bil skoraj identi\xc4\x8dna zaporedju v prvem primeru. Novembra 2012 se pojavili podobni primeri v Katarju in Savdski Arabiji. Zaradi novih primerov in z boleznijo povezanih smrti je pri\xc5\xa1lo do pospe\xc5\xa1enih raziskav in nadzora nad tem novim koronavirusom._NEWLINE_Ni jasno, ali so oku\xc5\xbebe posledica enega samega zoonoti\xc4\x8dnega dogodka, ki mu je naknadno sledil prenos s \xc4\x8dloveka na \xc4\x8dloveka, ali pa ve\xc4\x8dkratne geografske to\xc4\x8dke oku\xc5\xbebe predstavljajo preskok iz skupnega neznanega vira._NEWLINE_\xc5\xa0tudija Ziada Memisha in njegovih sodelavcev na Univerzi v Riadu ka\xc5\xbee, da virus se je virus pojavil nekje med julijem 2007 in junijem 2012 in da gre za ve\xc4\x8d, tja do sedem, posameznih zoonotskih prenosov. Med \xc5\xbeivalskimi rezervoarji ka\xc5\xbee CoV veliko genetsko raznolikost, vendar pa vzorci bolnikov, \xc4\x8deprav so podatki omejeni, ka\xc5\xbeejo podoben genom in zato skupen vir. Z analizo molekularne ure je bilo ugotovljeno, da virusi iz EMC/2012 in Anglija/Katar/2012 izvirajo iz za\xc4\x8detka leta 2011, kar ka\xc5\xbee, da gre pri teh primerih za en sam zoonotski dogodek. Zdi se, MERS-CoV je kro\xc5\xbeilo po populaciji ljudi ve\xc4\x8d kot eno leto dolgo, ne da bi ga odkrili, kar podpira hipotezo o neodvisnem prenosu iz neznanega vira.\n_START_SECTION_\nTropizem\n_START_PARAGRAPH_\nPri ljudeh ima virus mo\xc4\x8den tropizem za bronhialne epitelne celice brez bi\xc4\x8dkov; izkazalo se je, da se u\xc4\x8dinkovito izogniba prirojenim imunskim odzivom in deluje antagonisti\xc4\x8dno na proizvodnjo interferona (IFN) v teh celicah. To tropizem je edinstven, saj ve\xc4\x8dina respiratornih virusov cilja na ciliarne celice. _NEWLINE_Glede na klini\xc4\x8dno podobnost med MERS-CoV in SARS-CoV, se je sklepalo, da uporabljata en in isti celi\xc4\x8dni receptor, in sicer eksopeptidazo, konvertazo za angiotenzin 2 (ACE2). Kasneje pa so odkrili, da nevtralizacija ACE2 z rekombinantnimi protitelesi oku\xc5\xbebe z MERS-CoV ne prepre\xc4\x8di. Nadaljnje raziskave so dokazale, da je funkcionalni celi\xc4\x8dni receptor za MERS-CoV d dipeptil peptidaza 4 (DPP4, znana tudi kot CD26) . Za razliko od drugih znanih receptorjev za koronaviruse, encimska dejavnost DPP4 za oku\xc5\xbebo ni potrebna. Kot je bilo pri\xc4\x8dakovati, je zaporedje amino kislin DPP4 visoko konzervirano prek vrste in se izra\xc5\xbea v epitelu \xc4\x8dlove\xc5\xa1kih bronhijev in ledvic.  DPP-4 geni pri netopirjih ka\xc5\xbeejo visoko stopnjo adaptivne evolucije kot odziva na oku\xc5\xbebe s koronavirusu, tako da so predniki MERS-CoV morda kro\xc5\xbeili dalj \xc4\x8dasa skozi populacije netopirjev, preden je pri\xc5\xa1lo do prenosa na ljudi.\n_START_SECTION_\nPrenos\n_START_PARAGRAPH_\nDne 13. februarja 2013 je Svetovna zdravstvena organizacija je izjavila, da "je tveganje za trajen prenos s \xc4\x8dloveka na \xc4\x8dloveka zgleda zelo majhno." Celice, ki jih MERS-CoV oku\xc5\xbei v plju\xc4\x8dih, predstavljajo le 20\xc2\xa0% epitelnih celic dihal, tako da je za oku\xc5\xbeenje verjetno potrebno vdihniti veliko \xc5\xa1tevilo virionov._NEWLINE_13. Februarja 2013 je SZO opozorila, da "virus MERS-CoV predstavlja gro\xc5\xbenjo za ves svet." Vendar pa je Anthony S. Fauci, sodelavec NIH v Bethesdi, Maryland, bil mnenja, da se MERS-CoV za zdaj "sploh ne \xc5\xa1iri trajno od \xc4\x8dloveka do \xc4\x8dloveka." Po Dr. Fauciju pa nevarnost, da virus mutira v seve, ki se prena\xc5\xa1ajo od osebe do osebe, obstaja._NEWLINE_Oku\xc5\xbebe zdravstvenih delavcev so vzrok za zaskrbljenost zaradi mo\xc5\xbenosti, da gre za prenos s \xc4\x8dloveka na \xc4\x8dloveka._NEWLINE_Center za nadzor in prepre\xc4\x8devanje bolezni (CDC) ima MERS na seznamu bolezni, prenosljivih s \xc4\x8dloveka na \xc4\x8dloveka. Na strani s pogostnimi vpra\xc5\xa1anji in odgovori nanje (FAQ) je za vpra\xc5\xa1anje "Ali se MERS-CoV prena\xc5\xa1a od \xc4\x8dloveka do \xc4\x8dloveka?" najti odgovor "Za MERS-CoV je dokazano, da se \xc5\xa1iri med ljudmi, ki so v medsebojnem tesnem stiku. Opaziti je bilo tudi prenos z oku\xc5\xbeenih bolnikov na zdravstveno osebje. Trenutno se raziskujejo grozdi primerov v ve\xc4\x8d dr\xc5\xbeavah." Na voljo je tudi \xc4\x8dlanek v New York Timesu izdelek, ki navaja nekaj korelacij v podporo._NEWLINE_28. maja pa je CDC sporo\xc4\x8dila, da je pacient iz Illinoisa, za katerega so mislili, da je prvi primer za \xc5\xa1irjenje oku\xc5\xbebe od osebe do osebe (izvor naj bi bil pacient it Indiane, stik z njim na poslovnem sestanku), v resnici testiral negativno na MERS-CoV. Po dodatnih in bolj odlo\xc4\x8dilnih testih s pomo\xc4\x8djo poskusa z nevtralizacijo protiteles so strokovnjaki na CDC pri\xc5\xa1li do zaklju\xc4\x8dka, da bolnik iz Indiane ni raz\xc5\xa1iril virusa na osebo iz Illinoisa. Testi so dokazali, da bolnik iz Illinoisa ni bil predhodno oku\xc5\xbeen. Mo\xc5\xbeno je, da pride do tihe MERS, to je, da bolnik ne ka\xc5\xbee simptomov. Zgodnje raziskave so pokazale, da do 20\xc2\xa0% primerov ne ka\xc5\xbee nobenih znakov aktivne oku\xc5\xbebe, vendar pa je v njih krvi mogo\xc4\x8de dokazati protitelesa za MERS-CoV.\n_START_SECTION_\nEvolucija\n_START_PARAGRAPH_\nVirus zgleda izvira iz netopirjev. Virus sam je bil izoliran iz netopirja. Ta virus je tesno povezan s koronavirusom HKU4 pri netopirjih Tylonycteris in koronavirusom HKU5 pri netopirjih Pipistrellus. Serolo\xc5\xa1ki dokazi ka\xc5\xbeejo, da so ti virusi oku\xc5\xbeevali kamele najmanj 20 let dolgo. Najnovej\xc5\xa1a skupni prednik ve\xc4\x8d \xc4\x8dlove\xc5\xa1kih sevov je datiran na marec 2012 (95\xc2\xa0% interval zaupanja december 2011 - junij 2012)._NEWLINE_Dokazi, ki so doslej na voljo, ka\xc5\xbeejo, da so virusi prisotni v netopirjih \xc5\xbee nekaj \xc4\x8dasa in da so se sredi devetdesetih let prej\xc5\xa1njega stoletja raz\xc5\xa1irili na kamele. Zdi se, da se je virus s kamel na ljudi raz\xc5\xa1iril za\xc4\x8detkom 2010. Izvirne vrste netopirjev gostiteljev in \xc4\x8das za\xc4\x8detne oku\xc5\xbebe v tej vrsti je treba \xc5\xa1e ugotoviti.\n_START_SECTION_\nNaravni rezervoar\n_START_PARAGRAPH_\nZgodnje raziskave so kazale, da je virus povezan z virusom, ki ga je najti v netopirju egip\xc4\x8danskih grobnic. Septembra 2012 je Ron Fouchier postavil hipotezo, da virus lahko da izvira iz netopirjev. Rezultati dela epidemiologa Ian Lipkin, Kolumbijska univerza v New Yorku, podpirajo tezo, da se virus, izoliran v netopirjih, ujema z virusom, ki ga je najti pri ljudeh.   V netopirjih Nycteris v Gani in v netopirjih Pipistrellus v Evropi so odkrili beta koronaviruse 2c, ki so filogenetsko povezani z virusom MERS-CoV._NEWLINE_Nedavna dela povezujejo kamele z virusom. Predhodna objava \xc4\x8dlanka za revijo Emerging Infectious Diseases navaja primere oku\xc5\xbebe s koronavirusom pri teletih in odraslih dromedarjih; gernom virusa se 99,9\xc2\xa0% ujema z genomom \xc4\x8dlove\xc5\xa1kega klada B MERS- CoV._NEWLINE_Za vsaj eno osebo, ki je zbolela za MERS, je znano, da je bila v stiku s kamelami oziroma nedavno pila kamelje mleko._NEWLINE_9. avgusta 2013 je \xc4\x8dlanek v reviji The Lancet Infectious Diseases navedel, da 50 od 50 (100%) krvnih serumov kamel iz Omana 15 od 105 (14\xc2\xa0%) od \xc5\xa1panskih kamel ima protitelesa na beljakovine, specifi\xc4\x8dne za koni\xc4\x8dni protein MERS-CoV. Krvni serum pri ovcah, kozah, govedu in drugih kamelid takih protiteles nima. Dr\xc5\xbeave, kot sta Saudova Arabija in Zdru\xc5\xbeeni arabski emirati, proizvajajo in u\xc5\xbeivajo velike koli\xc4\x8dine kameljega mesa. Obstaja mo\xc5\xbenost, da afri\xc5\xa1ki ali avstralski netopirji gostijo virus in ga prena\xc5\xa1ajo na kamele. Kamele, ki so jih uvozili iz teh krajev, bi lahko virus prenesle na Bli\xc5\xbenji vzhod._NEWLINE_Leta 2013 so MERS-CoV identificirali pri treh \xc5\xbeivalih iz kamelje \xc4\x8drede, ki so jih dr\xc5\xbeali v skednju v Katarju, pri tem je bila ugotovljena povezava z dvema od potrjenih primerov pri ljudeh; oba bolnika sta ozdravela. Prisotnost MERS-CoV v kamelah je potrdil Nacionalni in\xc5\xa1titut za javno zdravje in okolje (RIVM) Ministrstva za zdravje in Erazmovega zdravstvenega centra (sodelujo\xc4\x8da ustanova SZO) na Nizozemskem. Nobedna od kamel v \xc4\x8dasu, ko so odvzeli vzorce, ni kazala znakov bolezni. Vrhovni svet za zdravje Katarja je novembra 2013 svetoval, da se ljudje z zdravstvenimi problemi, kot so bolezni srca, sladkorna bolezen, bolezni ledvic, bolezni dihal, ljudje s suprimiranim imuno sistemom in starej\xc5\xa1e osebe izogibajo tesnih stikov z \xc5\xbeivalmi n da skrbijo za higienske ukrepe, kot je na primer so umivanje rok._NEWLINE_Dodatna \xc5\xa1tudija o kamelah iz Savdske Arabije, objavljena decembra 2013, je pokazala prisotnost MERS-CoV pri 90\xc2\xa0% kamel v vzorcu (310), kar ka\xc5\xbee, da so lahko da kamele ne samo glavni rezervoar MERS-CoV, temve\xc4\x8d tudi \xc5\xbeivalski vir MERS._NEWLINE_Po povzetku o MERS-CoV z dne 27 marca 2014 nedavne \xc5\xa1tudije podpirajo tezo, da kamele predstavljajo primarni vir za oku\xc5\xbebo ljudi z MERS-CoV, netopirji pa so lahko da ultimativni rezervoar virusa. Dokazi za to so med drugim pogostost virusa v kamelah, ki so bile vzrok primerov pri ljudeh, serolo\xc5\xa1ki podatki, ki ka\xc5\xbeejo na ob\xc5\xa1irno prena\xc5\xa1anje med kamelami in podobnost pa kameljega in \xc4\x8dlove\xc5\xa1kega CoV._NEWLINE_Dne 6. junija 2014 je \xc4\x8dasopis Arab News citiral najnovej\xc5\xa1e izsledke raziskav, objavljenih v New England Journal of Medicine, po katerih je 44 let star \xc4\x8dlovek iz SavdskeArabije, pastir \xc4\x8drede devetih kamel, umrl novembra 2013 za MERSom. Njegovi prijatelji pravijo, da so bili pri\xc4\x8da, kako je dajal eni od svojih bolnih kamel - \xc5\xa1tirim med njimi naj bi se cedilo iz nosa - dajal zdravilo v nos, sedem dni preden je obolel za MERSom. Raziskovalci so dolo\xc4\x8dili zaporedje virusa, ki so ga na\xc5\xa1li v eni od bolnih kamel, in virusa, ki je ubil \xc4\x8dloveka, in ugotovili, da sta genoma identi\xc4\x8dna. V istem \xc4\x8dlanku, Arab News poro\xc4\x8da, da je 6. junija 2014 v kraljestvu Saudske Arabije bilo 689 bolnikov in 283 smrti zaradi MERSa.\n_START_SECTION_\nMikrobiologija\n_START_PARAGRAPH_\nVirus raste brez te\xc5\xbeav na Celicah Vero in na celicah LLC-MK2.\n_START_SECTION_\nRaziskave in patent\n_START_PARAGRAPH_\nZakiju, ki je kot prvi izoliral \xc4\x8dlove\xc5\xa1ki sev, savdski uradniki niso dovolili, da lahko vzorec virusa po\xc5\xa1lje Fouchieru; razjezilo jih je, da je Fouchier vlo\xc5\xbeil zahtevo za patent na celotno gensko sekvenco koronavirusa za bli\xc5\xbenjevzhodni respiratorni sindrom._NEWLINE_Urednik Economista je pripomnil: "Zaskrbljenost zaradi varnosti ne sme upo\xc4\x8dasniti nujnih del. Raziskovati smrtonosni virus je tvegano. Ne ga raziskovati pa je \xc5\xa1e bolj tvegano. Zakija so zato, ker je delil svoje vzorce in spoznanja, dali odpoved.   _NEWLINE_Vodja SZO Margaret Chan je letnem zasedanju Svetovne zdravstvene skup\xc5\xa1\xc4\x8dine maja 2013 izjavil, da intelektualna lastnina ali patenti na seve novih virusov ne bi smeli omejevati znanstvenih raziskav in s tem dr\xc5\xbeavam sveta ovirati za\xc5\xa1\xc4\x8dito njih dr\xc5\xbeavljanov. Namestnik ministra za zdravje Ziad Memish je izrazil zaskrbljenost, da znanstveniki, ki so v posesti patenta za virus MERS-CoV ne bodo omogo\xc4\x8dali drugim znanstvenikom rabe patentiranega materiala in s tem zavirali razvoj diagnosti\xc4\x8dnih testov. Odgovor Erazmovega Zdravstvenega centra je bil, da patentna prijava ne bo omejevala javnih zdravstvenih raziskav v MERS koronavirus, in da so bili teste na virus in diagnosti\xc4\x8dne teste po\xc5\xa1iljali - brezpla\xc4\x8dno -vsem, ki so \xc5\xbeeleli te reagente.\n_START_SECTION_\nCorona Map\n_START_PARAGRAPH_\nObstajajo \xc5\xa1tevilna prizadevanja, ki se osredoto\xc4\x8dajo na kartiranje in zasledovanje koronavirusa MERS. Od 2. maja 2014 dalje je na voljo Corona Map, ki sledi \xc5\xa1irjenju MERS koronavirusa v realnem \xc4\x8dasu po celem svetu. Podatke uradno sporo\xc4\x8da SZO ali ministrstvo za zdravje v posamezni dr\xc5\xbeavi. HealthMap tudi sledi poro\xc4\x8dilom v tisku in socialnih medijih v okviru HealthMap MERS. Nedavno je pri\xc5\xa1lo do oku\xc5\xbeb v Ju\xc5\xbeni Koreji.'